
REPUBLIKA HRVATSKA
TRGOVAČKI SUD U SPLITU
Split, Sukoišanska 6
	







Poslovni broj: 11.St-124/2018



U   I M E   R E P U B L I K E   H R V A T S K E
R J E Š E NJ E
	Trgovački sud u Splitu, po stečajnoj sutkinji Ani Golub Gruić, povodom prijedloga Financijske agencije, Regionalnog centra Split, za otvaranje stečajnog postupka nad dužnikom ROBOT COMMERCE d.o.o., OIB: 55925906180, Kamen, Ulica 4. Gardijske brigade 43, 25. svibnja 2018. 
r i j e š i o   j e                                             
Odbacuje se prijedlog za otvaranje stečajnog postupka nad dužnikom ROBOT COMMERCE d.o.o., OIB: 55925906180, Kamen, Ulica 4. Gardijske brigade 43.
Obrazloženje
Dana 6. veljače 2018. kod ovog suda zaprimljen je prijedlog Financijske agencije, Regionalnog centra Split, za pokretanje stečajnog postupka nad dužnikom ROBOT COMMERCE d.o.o., OIB: 55925906180, Kamen, Ulica 4. Gardijske brigade 43, sukladno odredbi čl. 110. st 1. Stečajnog zakona („Narodne novine“ 71/15 i 104/17; dalje SZ). U prijedlogu se navodi dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 344.036,71 kn.
Iz izvatka iz sudskog registra (list 4-7 spisa) proizlazi da je rješenjem ovog suda poslovni broj 12.St-991/2017 od 15. ožujka 2018. otvoren stečajni postupak nad dužnikom ROBOT COMMERCE d.o.o., OIB: 55925906180, Kamen, Ulica 4. Gardijske brigade 43.
Pregledom spisa ovoga suda poslovni broj 12. St-991/2017 utvrđeno je da je predmetno rješenje postalo pravomoćno 4. travnja 2018.
Kako se nad istim stečajnim dužnikom može otvoriti samo jedan stečajni postupak u kojemu svi vjerovnici mogu ostvarivati svoje tražbine po pravilima koja propisuje Stečajni zakon, to je temeljem odredbe članka 288. st. 2. Zakona o parničnom postupku („Narodne novine“ broj 53/91, 91/92, 112/99, 88/01, 117/03, 88/05, 2/07, 84/08, 96/08, 123/08, 57/11 i 25/13, dalje ZPP), u vezi s čl. 10. SZ-a valjalo odbaciti prijedlog za pokretanje stečajnog postupka i odlučiti kao u izreci ovog rješenja.
U Splitu 25. svibnja 2018.
Sutkinja
Ana Golub Gruić
Uputa o pravnom lijeku: Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka, a o istoj odlučuje Visoki trgovački sud Republike Hrvatske. 

Dna:
-  predlagatelju – FINA-i Split
-  mrežna stranica e-Oglasna ploča sudova
-  spis

